**Evanescence** on yhdysvaltalainen Little Rockista, Arkansasista kotoisin oleva rock-yhtye. Sen keulahahmo, laulaja ja kosketinsoittaja on klassista pianoa opiskellut ja kuorossa laulanut Amy Lee. Lee perusti Evanescencen kitaristi Ben Moodyn kanssa vuonna 1995. Yhtye julkaisi vuonna 2003 ensimmäisen studioalbuminsa, *Fallen*, jota myytiin maailmanlaajuisesti yli 15 miljoonaa kappaletta. Yhtye voitti vuonna 2004 kaksi Grammy-palkintoa.

Moody jätti yhtyeen lokakuussa 2003 kesken Euroopan kiertueen. Leen johdolla yhtye on jatkanut toimintaansa useista muistakin jäsenvaihdoksista huolimatta.

Yhtyeen tunnetuimpia kappaleita ovat "Bring Me To Life", "My Immortal", "Going Under", "Call Me When You’re Sober" ja "What You Want".

Yhtyeen historia
----------------

### Alkuvuodet (1995–2001)

Evanescencen perustajajäsenet Amy Lee ja Ben Moody tapasivat vuonna 1994 Little Rockissa, Arkansasissa nuorten leirillä, jossa Moody kuuli Leen soittamassa pianolla Meat Loafin kappaletta "I'd Do Anything for Love (But I Won't Do That)". Pian tämän jälkeen he alkoivat tehdä yhdessä musiikkia. Alussa yhtye toimi muilla nimillä, kuten Childish Intentions ja Stricken, mutta lopulta nimeksi valikoitui Evanescence, mikä tarkoittaa "katoaminen". He perustivat Evanescence-yhtyeen vuonna 1995. Lee ja Moody tekivät ja nauhoittivat musiikkia yhtyeen alkuvuosina kahdestaan. Heidän ensimmäisiä kappaleitaan olivat muun muassa "Give Unto Me" ja "Understanding", joista paikalliset radiokanavat kiinnostuivat. Evanescence levytti 1990-luvulla kaksi omakustanne-EP:tä paikallisen BigWig Enterprises -levy-yhtiön kautta; *Evanescence*-EP:n vuonna 1998 ja *Sound Asleep* -EP:n (Wisper) vuonna 1999.

Vuonna 1999 yhtyeeseen liittyi David Hodges, joka toimi yhtyeessä muun muassa pianistina ja taustalaulajana. Hodges osallistui myös kappaleiden säveltämiseen yhdessä Leen ja Moodyn kanssa. Marraskuussa 2000 yhtyeeltä ilmestyi BigWig Enterprisen julkaisemana demoalbumi *Origin*.

### *Fallen* (2002–2005)

Pian *Originin* julkaisun jälkeen yhtye sai levytyssopimuksen suuremman Wind-up Records -levy-yhtiön kanssa, ja alkoi työstää albumia *Fallen*. David Hodges kuitenkin erosi yhtyeestä juuri ennen *Fallenin* julkaisua. Albumilla on kolme uudelleentyöstettyä kappaletta *Origin*-albumilta ("Whisper", "My Immortal" ja "Imaginary"). Evanescence nousi *Fallen*-albumin myötä maailmanmaineeseen vuonna 2003. Fallen sai albumilistojen ykköstiloja monissa maissa ja platinalevyn 35 maasta – sitä on myyty maailmanlaajuisesti yli 15 miljoonaa kappaletta. Suomessa se oli vuoden 2003 toiseksi myydyin ulkomainen albumi 35 000 kopion myynnillä. Yhteensä albumia on myyty Suomessa yli 56 000 kappaletta.

Evanescencen ensimmäinen suuri hitti oli Amy Leen ja 12 Stones -yhtyeen Paul McCoyn yhdessä laulama "Bring Me to Life", joka oli mukana myös *Daredevil*-elokuvan soundtrackillä. Single oli useita viikkoja Britannian singlelistan kärjessä. Albumilta julkaistiin myös singlet "Going Under", "My Immortal" ja "Everybody's Fool".

Leen ja Moodyn seuraksi yhtyeeseen liittyivät albumin promoamiseen tarkoitettua livekiertuetta varten rumpali Rocky Gray sekä kitaristi John LeCompt. Toinen Evanescencen perustajajäsenistä, kitaristi Ben Moody, jätti yhtyeen kesken Euroopan kiertueen lokakuussa 2003. Hänet korvasi loppuvuodesta entinen Cold-yhtyeen kitaristi Terry Balsamo.

Vuoden 2004 Grammy-gaalassa Evanescence palkittiin parhaana uutena artistina sekä parhaan hard rock -esityksen Grammy-palkinnolla.

Vuonna 2004 Evanescence julkaisi Pariisissa, Ranskassa taltioidun CD:n/DVD:n *Anywhere but Home*. Samassa yhteydessä julkaistiin myös ennen julkaisematon kappale "Missing". "Breathe No More" taas oli mukana *Elektra*-elokuvan soundtrackilla vuonna 2005.

### *The Open Door* (2006–2008)

Hieman ennen toisen studioalbumin julkaisua basisti Will Boyd päätti jättää yhtyeen, koska ei ollut valmis uuteen pitkään maailmankiertueeseen, vaan halusi viettää aikaa perheensä kanssa. Sittemmin Boydin paikan otti Revolution Smile -yhtyeessä soittanut Tim McCord. Toisen albumin ensimmäisenä singlenä julkaistiin elokuussa 2006 kappale "Call Me When You're Sober". Albumi *The Open Door* julkaistiin lokakuussa 2006. Sitä myytiin ensimmäisen viikon aikana Yhdysvalloissa 447 000 kappaletta, ja se debytoi Billboard 200 -listan ykkössijalla.

Evanescence esiintymässä Maquinária-festivaaleilla Brasiliassa marraskuussa 2009.
Toukokuussa 2007 Amy Lee erotti kitaristi John LeComptin yhtyeestä, ja samalla myös rumpali Rocky Gray päätti jättää yhtyeen. Lee sanoi MTV:n haastattelussa heistä olleen vaivaa, ja heidän ajatelleen vain rahaa. Hän myös sanoi Grayn saaneen oikeasti potkut uhattuaan jo useamman viikon ajan lopettavansa yhtyeessä. Heidät korvasi saman kuukauden aikana Dark New Day -yhtyeen rumpali Will Hunt ja kitaristi Troy McLawhorn. *The Open Door* -kiertue päättyi joulukuussa 2007. Lee ilmoitti jäävänsä kiertueen jälkeen "parin vuoden" tauolle ja jättikin Evanescencen keskustelupalstalle eräänlaisen jäähyväisviestin.

### *Evanescence* ja tauko (2009–2014)

Kesäkuussa 2009 Lee ilmoitti, että yhtye on parhaillaan tekemässä uutta musiikkia. Kolmas studioalbumi oli tarkoitus julkaista syksyllä 2010. 4. marraskuuta 2009 Evanescence esiintyi "salaisessa" konsertissa New Yorkissa. Tämän konsertin tarkoituksena oli toimia eräänlaisena harjoituksena 8. marraskuuta tapahtuneelle esiintymiselle Maquinária-festivaaleilla São Paulossa. Näissä esiintymisissä yhtyeen kokoonpanoon kuuluivat Lee, Balsamo, McCord, rumpali Will Hunt sekä toisena kitaristina James Black yhtyeestä Finger Eleven. Tammikuussa 2010 Amy Lee kirjoitti Twitter-verkkopalvelussa, että Evanescence aikoo aloittaa kolmannen albuminsa äänitykset "ensi kuussa".

4. huhtikuuta 2011 Evanescence julkaisi lehdistötiedotteen, jossa ilmoitettiin yhtyeen menevän studioon 11. huhtikuuta 2011 äänittämään uusia kappaleita syksyllä julkaistavalle kolmannelle studioalbumille. 23. kesäkuuta 2011 yhtyeen laulaja Amy Lee sanoi, että 16 kappaletta oli lähes valmiina, joista kuitenkaan kaikki eivät tulisi albumille. Myöhemmin kuitenkin ilmoitettiin, että kaikki 16 kappaletta tulevat olemaan albumin deluxe-versiolla. Kesäkuussa ilmoitettiin, että uusi albumi julkaistaan 4. lokakuuta 2011, ja sen nimeksi tulee *Evanescence*. Heinäkuussa levy-yhtiö ilmoitti, että levyn julkaisuajankohtaa on siirretty viikolla eteenpäin.

Albumin ensimmäisenä singlenä julkaistiin kappale "What You Want" 9. elokuuta 2011. Kappaleen ensiesitys oli MTV-kanavalla edellisenä päivänä. Toisena singlenä julkaistiin "My Heart is Broken". Ennen albumin julkaisemista yhtye aloitti kiertueen elokuussa 2011 Yhdysvalloista. Kiertue siirtyi Brasilian ja Pohjois-Amerikan jälkeen Eurooppaan. Vuonna 2012 Evanescence esiintyi myös Etelä-Amerikassa ja Aasiassa. Lee kertoi syyskuussa 2012, että yhtye tulee pitämään taukoa kiertueen päättymisen jälkeen.

Tammikuussa 2014 Amy Lee haastoi yhtyeen levy-yhtiönä toimineen Wind-up Recordsin oikeuteen ja vaati siltä 1,5 miljoonan Yhdysvaltain dollarin korvauksia. Syyksi hän ilmoitti muun muassa levy-yhtiön tekemät huonot päätökset yhtyeen kannalta. Maaliskuussa 2014 Amy Lee kertoi Twitter-tilillään, että Evanescence ei kuulu enää Wind-up Recordsiin.

### Paluu lavoille ja *Synthesis* (2015–2018)

Elokuussa 2015 Lee ilmoitti pitkäaikaisen kitaristin, Terry Balsamon, jättäneen yhtyeen. Hänen tilalleen tuli saksalainen laulaja-kitaristi Jen Majura. Lokakuussa 2015 Amy Lee sanoi, että hän ei tiedä Evanescencen suunnitelmista, mutta työskenteli soolomateriaalin parissa. Yhtye kuitenkin esiintyi marraskuussa Ozzfesteillä Japanissa, ja ennen sitä muutamalla keikalla Yhdysvalloissa. Elokuussa 2016 yhtye ilmoitti kuukauden kestävästä Yhdysvaltain kiertueesta. He kertoivat myös julkaisevansa vinyyliboksikokoelman, joka sisältää kaikki yhtyeen albumit, myös materiaalia ennen *Fallenia*.

Yhtye julkaisi *Synthesis-*nimisen studioalbumin marraskuussa 2017. Se koostuu yhtyeen aikaisempien julkaisujen uusista versioista sekä kaksi täysin uutta kappaletta.

Toukokuussa 2022 uutisoitiin kitaristi Jen Majura jättävän yhtyeen. Yhtye on määrä esiintyä Tampereen Kannen areenalla 19. kesäkuuta 2022.

Musiikkityyli
-------------

Yhtyeen musiikkityyli on jakanut kriitikot luonnehtimaan yhtyettä joko metalli- tai rock-bändiksi. Yhtyeen musiikkia luonnehditaan yleensä goottimetalliksi, goottirockiksi tai alternative rockiksi. Yhtyettä on verrattu muun muassa alternative rock/nu metal -sävytteisiin P.O.D. ja Linkin Park -yhtyeisiin, goottimetalliyhtye Lacuna Coiliin ja sinfonista metallia soittaviin Nightwishiin ja Within Temptationiin.

Muilla genreillä yhtyettä on luokiteltu industriaaliksi, alternative metalliksi, progressiiviseksi metalliksi, hard rockiksi, post-grungeksi, ja heavy metalliksi.

Alun perin yhtyettä markkinoitiin kristillisenä rock- ja metallimusiikkina, mutta Moody ja Lee ilmoittivat pian Fallen-albumin julkaisun jälkeen, että uskonnolla ei ole mitään tekemistä yhtyeen musiikin kanssa.

Jäsenet
-------

Amy Lee esiintymässä vuonna 2009.
### Nykyiset

* Amy Lee – laulu, piano (1995–)
* Tim McCord – basso (2006–)
* Will Hunt – rummut (2007, 2010–)
* Troy McLawhorn – kitara (2007, 2011–)

### Entiset

* Ben Moody – kitara (1995–2003)
* David Hodges – piano (1999–2002)
* Will Boyd – basso (2003–2006)
* Rocky Gray – rummut (2003–2007, keikoilla 2002–2003)
* John LeCompt – kitara (2003–2007, keikoilla 2002–2003)
* Terry Balsamo – kitara (2003–2015)
* Jen Majura – kitara (2015–2022)

Diskografia
-----------

*Pääartikkeli: Evanescencen diskografia*
### Studioalbumit

* *Fallen* (2003)
* *The Open Door* (2006)
* *Evanescence (2011)*
* *Synthesis* (2017, sisältää remix-versioita aiemmin julkaissuista kappaleista sekä kaksi uutta kappaletta)
* *The Bitter Truth* (2021)

### Muut albumit

* *Origin* (2000, demoalbumi)
* *Anywhere but Home* (2004, livealbumi)
* *Lost Whispers* (2016, kokoelma-albumi, sisältää ennen julkaisemattomia sekä aiemmin julkaistuja kappaleita)
* *Synthesis Live* (2018, livealbumi)

Palkinnot
---------

* Kerrang! Awards 2003: Best International Newcomer – Evanescence
* Grammy Award 2004: Best New Artist – Evanescence
* Grammy Award 2004: Best Hard Rock Performance – "Bring Me to Life"
* World Music Awards 2004: Best Rock Artist – Evanescence
* MTV Australia Awards 2007: Album of the Year – *The Open Door*

Lähteet
-------

1. 1 2  Amy's Bio outoftheshadows.com.  Arkistoitu 8.11.2006. Viitattu 11.12.2015. (englanniksi)
2. ↑  Berelian, Essi: *The Rough Guide to Heavy Metal*, s. 114–115. Lontoo: Rough Guides, 2005. 1-84353-415-0. (englanniksi)
3. 1 2  Second Cup Cafe: Amy Lee Of Evanescence cbsnews.com. Viitattu 20.1.2011. (englanniksi)
4. 1 2  Evanescence Co-Founder Ben Moody Leaves Band During Tour MTV. Viitattu 20.1.2011. (englanniksi)
5. ↑  Evanescence: Writing from the Heart bmi.com. Viitattu 10.12.2015. (englanniksi)
6. 1 2 3 4 5 6 7 8  The Encyclopedia of Popular Music (sivu 2006) *books.google.com*.  27.5.2011. Viitattu 16.12.2015. (englanniksi)
7. ↑  David Hodges Answers Your Questions *evboard.com*.  Arkistoitu 22.12.2015. Viitattu 16.12.2015.
8. ↑  Myydyimmät levyt – Vuosi 2013 ifpi.fi. Viitattu 11.12.2015.
9. 1 2  Evanescence, 'Fallen': Classic Track-By-Track *Billboard*. Viitattu 17.12.2015.
10. ↑  AllMusic Review by Johnny Loftus *allmusic.com*. Viitattu 18.12.2015.
11. ↑  AllMusic Review by Johnny Loftus *allmusic.com*. Viitattu 18.12.2015.
12. ↑  Evanescence Zooms By Killers To Take No. 1 billboard.com. Viitattu 17.10.2011. (englanniksi)
13. ↑  Former EVANESCENCE Keyboardist Slams 'Ungrateful' Hired Band For Criticizing AMY LEE *Blabbermouth.net*.  8.5.2007. Viitattu 17.12.2015. (englanniksi)
14. 1 2 3 4  Artist Biography by Stephen Thomas Erlewine allmusic.com. Viitattu 11.12.2015. (englanniksi)
15. ↑  Amy Lee's Glad To See 'Miserable' Bandmembers Go, Plus Avril Lavigne, Lil Mama, 'Idol,' Paula Abdul & More In For The Record *MTV News*. Viitattu 17.12.2015.
16. ↑  The rebirth of a band jpost.com. Viitattu 3.4.2011. (englanniksi)
17. ↑  Amy Lee: Closing the Open Door, 9.12.2007; viitattu 17.12.2015 (englanniksi)
18. ↑  Amy Lee (Evanescence) responds to media thegauntlet.com. Viitattu 3.4.2011. (englanniksi)
19. ↑  Evanescence-yhtyeeltä ensimmäinen levy neljään vuoteen – bändiriidat selvitetty voice.fi.  Arkistoitu 22.12.2015. Viitattu 3.4.2011. (englanniksi)
20. ↑  Evanescence Return to the Stage at "Secret" New York Gig rollingstone.com. Viitattu 3.4.2011. (englanniksi)
21. ↑  Amy Lee Twitter Amy Lee. Viitattu 3.4.2011. (englanniksi)
22. ↑  Evanescence Heading Into the Studio for New Album cloudfront.net. Viitattu 4.4.2011. (englanniksi)
23. 1 2  Evanescence Return With 'Dark, Beautiful' Self-Titled Album MTV. Viitattu 24.6.2011. (englanniksi)
24. ↑  Evanescence Tour Will Be 'Straight Up Rock' MTV. Viitattu 9.8.2011. (englanniksi)}
25. ↑  Evanescence's 'What You Want': Hear A Preview! MTV. Viitattu 12.7.2011. (englanniksi)
26. ↑  Music evanescence.com.  Arkistoitu 7.8.2011. Viitattu 9.8.2011. (englanniksi)
27. ↑  Evanescence To Premiere 'What You Want' Live On MTV MTV. Viitattu 9.8.2011. (englanniksi)
28. ↑  Going for Adds Radio and Records
29. ↑  Evanescence's Amy Lee Reveals Tour Plans *MTV News*. Viitattu 9.12.2015. (englanniksi)
30. ↑  Evanescence's Lee: Scrapped Material Could Resurface 'On Different Projects Someday' *Billboard*. Viitattu 9.12.2015. (englanniksi)
31. ↑  Amy Lee Says Evanescence Will Take Extended Break After Current Tour *Loudwire*. Viitattu 9.12.2015. (englanniksi)
32. ↑  'Evanescence' Singer Sues -- Our Very Own Label is Our Worst Enemy *tmz.com*. Viitattu 9.12.2015. (englanniksi)
33. ↑  Evanescence's Amy Lee Celebrates Being 'Independent Artist' *Loudwire*. Viitattu 9.12.2015. (englanniksi)
34. ↑  Evanescencen kitaristi jätti yhtyeen *KaaosZine*.  9.8.2015. Viitattu 9.12.2015.
35. ↑  Amy Lee Plots New Music, Still No Plans For New Evanescence *Loudwire*. Viitattu 9.12.2015. (englanniksi)
36. ↑  Corey Taylor Sings Radiohead's 'Creep' at Ozzfest Japan *Loudwire*. Viitattu 9.12.2016.
37. ↑  Amy Lee: 'There Is Evanescence in the Future' *Loudwire*. Viitattu 9.12.2016.
38. ↑  Joe DiVita: Evanescence Showcase Electronic Direction in New Song 'Imperfection' *Loudwire*. Viitattu 25.4.2020. (englanniksi)
39. ↑  Arto Mäenpää: Evanescencen kitaristi Jen Majura jättää yhtyeen *kaaoszine.fi*.  22.5.2022. Viitattu 22.5.2022.
40. ↑  Vesa Siltanen: Evanescence konsertoi Tampereella kesällä 2022 *soundi.fi*.  4.10.2021. Viitattu 4.10.2021.
41. ↑  A NIGHT OUT WITH: Amy Lee; The Goth Candidate nytimes.com. Viitattu 20.1.2011. (englanniksi)
42. ↑  Evanescence musicmight.com.  Arkistoitu 7.11.2012. Viitattu 20.1.2011. (englanniksi)
43. ↑  Evanescence - The Open Door music.ign.com.  Arkistoitu 30.6.2009. Viitattu 20.1.2011. (englanniksi)
44. ↑  Fallen by Evanescence rollingstone.com. Viitattu 20.1.2011. (englanniksi)
45. ↑  Fallen - Evanescence allmusic.com. Viitattu 20.1.2011. (englanniksi)
46. ↑  Lacuna Coil: Karmacode popmatters.com. Viitattu 3.4.2011. (englanniksi)
47. ↑  Over the Hills and Far Away popmatters.com. Viitattu 3.4.2011. (englanniksi)
48. ↑  WITHIN TEMPTATION Singer Not Worried About EVANESCENCE Comparisons roadrunnerrecords.com. Viitattu 3.4.2011. (englanniksi)
49. ↑   (Arkistoitu – Internet Archive)
50. ↑
51. ↑
52. ↑  Evanescence Fall From Grace rollingstone.com. Viitattu 20.1.2011. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Evanescence**.
* Evanescencen virallinen sivusto
* Evanescence Billboardin sivustolla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* IdRef

 |

 |

Evanescence

| 
* Amy Lee
* Troy McLawhorn
* Tim McCord
* Will Hunt
* Jen Majura

 |
| --- |
| 
* Ben Moody
* David Hodges
* John LeCompt
* Will Boyd
* Rocky Gray
* Terry Balsamo

 |

|  |  |
| --- | --- |
| Studioalbumit | 
* *Fallen* (2003)
* *The Open Door* (2006)
* *Evanescence* (2011)
* *Synthesis* (2017)
* *The Bitter Truth* (2021)

 |
| Livealbumit | 
* Anywhere but Home (2004)
* Synthesis Live (2018)

 |
| Demoalbumit | Origin (2000) |
| EP:t | 
* Evanescence EP (1998)
* Sound Asleep (1999)
* Mystary EP (2003)

 |
| Kokoelma-albumit | 
* Lost Whispers (2016)

 |
| Singlet | 
* Bring Me to Life (2003)
* Going Under (2003)
* My Immortal (2003)
* Everybody's Fool (2004)
* Call Me When You're Sober (2006)
* Lithium (2007)
* Sweet Sacrifice (2007)
* Good Enough (2007)
* What You Want (2011)
* My Heart Is Broken (2011)
* Lost in Paradise (2012)
* Imperfection (2017)
* Hi-Lo (2018)
* The Chain (2019)
* Wasted on You (2020)
* The Game Is Over (2020)
* Use My Voice (2020)

 |
| Videojulkaisut | 
* Anywhere but Home (2004)
* Synthesis Live (2018)

 |
| Muuta | 
* Diskografia
* WindUp Records
* Epic Records
* EMI

 |